Diari Oficial de la Generalitat Valenciana


Sumari del DOGV 4193, del 19-02-2002 (2002/1566)

RESOLUCIÓ de 21 de desembre de 2001, del conseller d'Obres Públiques, Urbanisme i Transports, d'execució de Sentència número 564, del Tribunal Superior de Justícia de la Comunitat Valenciana. (Expedient V-80/2001 d'Alboraya).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/1566


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 21 de desembre de 2001, del conseller d'Obres Públiques, Urbanisme i Transports, d'execució de Sentència número 564, del Tribunal Superior de Justícia de la Comunitat Valenciana. (Expedient V-80/2001 d'Alboraya). [2002/M1566]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, recurs número 350/1992, promogut per SA Playa de Alboraya, contra les resolucions que desestimaven els recursos d'alçada interposats contra l'Acord de la Comissió Territorial d'Urbanisme de València, de 7 de maig de 1991, que aprovava definitivament el Pla General d'Ordenació Urbana d'Alboraya, excepte l'àrea corresponent a Saplaya, que va quedar suspesa a fi de fer diverses esmenes i contra la resolució del director general d'Urbanisme, publicada en el Butlletí Oficial de la Província de València de 15 de juny de 1992 que esmenava l'anterior, s'ha dictat la Sentència número 564, de 20 de juny de 1996, la part dispositiva de la qual diu així:
  
«Decidim: 1. Estimem en part el recurs contenciós administratiu interposat per SA Playa de Alboraya contra les resolucions de 19 de novembre de 1991 i 22 d'abril de 1992 del conseller d'Obres Públiques, Urbanisme i Transports de la Generalitat Valenciana, que desestimaven els recursos d'alçada formulats contra la Resolució de 7 de maig de 1991, de la Comissió Territorial d'Urbanisme de València, que va aprovar definitivament el Pla General d'Ordenació Urbana d'Alboraya, excepte l'àrea corresponent a Saplaya, i la resolució del director general d'Urbanisme, publicada en el Butlletí Oficial de la Província de València de 15 de juny de 1992, que va considerar complertes les condicions d'esmena establertes en la Resolució de 07.05.1991.
  
2. Anul·lem i deixem sense efecte les sobredotacions relacionades en el fonament jurídic 7é, per ser contràries a dret, i refusem les altres pretensions de la demanda.
  
3. No es fa expressa imposició de les costes processals.»
  
Vista la Sentència de 25 de juny de 2001, de la Secció Cinquena de la Sala Contenciosa Administrativa del Tribunal Suprem, dictada en el recurs de cassació número 8516/1996, per la qual s'acorda:
  
«Que hem de declarar i declarem que no es pot interposar el recurs de cassació número 8.516/1996 i condemnem la Generalitat Valenciana a pagar les costes d'aquest.«
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència de 20 de juny de 1996, del Tribunal Superior de Justícia de la Comunitat Valenciana.
  
València, 21 de desembre de 2001.- El conseller d'Obres Públiques, Urbanisme i Transports: José Ramón García Antón.